MAMMALIA. j g 
An varietas Lemuris Mongoz an distincta species est, quam Ao. 1768. 
Novembri aliquis circulator (Schroeder Brunswicensis) sub nomine Surikaze 
ostendit? Magnitudine erat felis minoris. Color cinereo-griseus. Nasus albi- 
cans. Guttur fulvum. Iris fulva. Lana densa sericum tactu referens. Vibrissae 
ad os. Nasus elongatus , sed minus quam Mongous. Dentes in invito vix ob- 
servare potui. Nigri videbantur. Incisores nulli. De reliquo mitis , mundus 
valde, quietus, frigoris non impatiens. Non mordet. Sonus grunnitus levis, 
sed famelicus alta voce et clara clamat Baah. Edit carnem crudam , venatur 
aviculas. Linguam non vidi. 
VESPERTILIO CELAENO. Nobis. 
Vespertilio hic ex Batavia missus utique diversus mihi videtur a speciebus 
Buffonianis la Roussette et la Rougette. Volatus amplitudo pedum quatuor. 
Longitudo ab extremo naso ad extremum corpus pollicum tredecim. (Schwin- 
gius nostras retulit, se majores meo specimine vidisse , leporis statura, quae 
solitariae venales circumferebantur pretio dimidii Ludovici aurei.) Aures lan- 
ceolatae acuminatae pollicis unius cum dimidio. In icone Buffonii sunt breves, 
et Obsonville in Ess. philos. sur les moeurs des animaux , p. 76. cum auri- 
bus abbreviatis canis domestici comparat. Caput totum postice usque ad sca- 
pulas rufum , sed non vivide aurantium ; quum in Buffoniana icone sit fascia 
lata transversa, quasi collare. Atque eo loco pili densiores magis erecti. Si- 
milis coloris macula quoque in regione ossis sacri. Facies canina, producta, 
gratiosa. Sed dentes praecipue differunt. Buffonius (p. 75. utique in Roussette, 
non in Rougette) dentes incisores superiores latos contiguos facit. Mea duos 
tantum habet parvos, remotos, obtusos, fere teretes. Inferiores quatuor etiam 
parvos, obtusos , duobus intermediis remotis, sed omnes quatuor fere in spatio 
intermedio superiorum recipi possunt. Laniarii vere ut in feris. Maxillaiis 
inferior primus minimus , secundus maximus , uti habet Buffonius. Charactere 
adeo Bestiarum , quas Linnaeus olim habuit. 
An Olearii Mus. Gottorp. tab. XV. f 1. ob aures longas? 
Sed sceleton hujus Vampyri, a Rougette diversi, multa singularia habet. 
1. Structuram singularem primae et secundae vertebrae colli, quae vali- 
dissimae sunt. 
2. Defectus apophysis spinosae in plurimis vertebris illi cum aliis com- 
munis est. 
